钦定古今图书集成/理学汇编/学行典/第260卷 > 卫衡
## 钦定古今图书集成/理学汇编/学行典/第260卷 > 卫衡

按《汉中士女志》：卫衡，字伯梁，南郑人也。少师事隐士
同郡樊季齐，以高行闻。郡九察孝廉。公府州十辟，公
车三征，不应。董扶、任安从洛还，过见之，曰：“京师天下
之市朝也，足下犹之人耳，何其在远？以虚名屡动征
书，若至中国，则价尽矣。”衡笑曰：“时有险易，道有污隆，
若樊季齐、杨仲桓，虽应征聘，何益于时乎？苟无所，则
尼轲恓恓，是以君平子真不屈其志，其予之徒也哉！
吾何虚假之有”，安扶服之，敬其言也。